Οτμάν Μπουσαΐντ

Ο **Οτμάν Μπουσαΐντ** (αραβικά: عثمان بوسعيد) γεννημένος στις 7 Μαρτίου 2000 στο Κόρτρεϊκ της Δυτικής Φλάνδρας του Βελγίου, είναι ένας Βέλγο-Μαροκινός ποδοσφαιριστής που αγωνίζεται ως αριστερός εξτρέμ στον Άρη Θεσσαλονίκης.
## Ποδοσφαιρική καριέρα
Ξεκίνησε την ποδοσφαιρική του καριέρα αγωνιζόμενος διαδοχικά στις Ακαδημίες των ΚΦ Κόρτρεϊκ, Κλαμπ Μπρυζ και της Λιρς. Με την Λιρς πραγματοποίησε το ντεμπούτο του, σε ηλικία 17 ετών, για τα πλέι-οφ του βελγικού πρωταθλήματος της σεζόν  2016-2017.  

Πιο συγκεκριμένα, στις 13 Μαΐου 2017, ο Μπουσαΐντ πραγματοποίησε το επαγγελματικό του ντεμπούτο κόντρα στην Βάασλαντ-Μπέβερεν, για την 8η αγωνιστική των πλέι-οφ, αντικαθιστώντας τον τραυματία Γιόνας Βικ, στο 83ο λεπτό της αναμέτρησης.  

Στις 9 Μαΐου 2018, η Λιρς χρεοκόπησε επισήμως και όλοι οι παίκτες της έμειναν ελεύθεροι για να μεταγραφούν σε άλλους συλλόγους. Ο Μπουσαΐντ επέλεξε να συνεχίσει την καριέρα του στην ολλανδική Ουτρέχτη, υπογράφοντας στις 5 Ιουνίου 2018 συμβόλαιο τριών ετών με προαιρετική ανανέωση για ένα ακόμη έτος, και εντάχθηκε απευθείας στην πρώτη ομάδα. Μετά από μια σύντομη παρουσία στην ομάδα Νέων, έκανε το ντεμπούτο του με την πρώτη ομάδα στις 26 Αυγούστου σε μια ισοπαλία 1-1 εναντίον της Φένλο. 
Στις 12 Μαΐου 2019 σκόραρε το πρώτο του γκολ της σεζόν εναντίον του Άγιαξ, μόλις 36 δευτερόλεπτα αφότου οι ομάδες μπήκαν στον αγωνιστικό χώρο. Παρά ταύτα, ο αγώνας έληξε 4-1 υπέρ του Άγιαξ.

Στις 19 Αυγούστου 2019, παραχωρήθηκε στην ΝΑΚ Μπρέντα ως δανεικός για περίοδο μίας σεζόν. Χρειάζεται λίγος χρόνος για να εγκλιματιστεί, αλλά θα επιτύχει πολύ γρήγορα εξαιρετικές επιδόσεις, επιτρέποντας στην ομάδα του να παραμείνει στην κορυφή του βαθμολογικού πίνακα της Ίιρστε Ντιβίζι για σχεδόν ολόκληρη τη σεζόν. Δυστυχώς, λόγω της πανδημίας COVID-19, στις 24 Απριλίου 2020 η KNVB (Ολλανδική ομοσπονδία ποδοσφαίρου) αποφασίζει να σταματήσει όλα τα ολλανδικά πρωταθλήματα. Τελικά ο Μπρέντα τερμάτισε στην 5η θέση της σεζόν 2019-20 και Οτμάν σημείωσε ένα γκολ και επτά ασίστ στα 26 παιχνίδια που πρόλαβε να αγωνισθεί. 

Μετά την επιστροφή του, ο Μπουσαΐντ επανεντάχθηκε στην πρώτη ομάδα της Ουτρέχτης για τη σεζόν 2020/21. Εκείνη τη σεζόν, πραγματοποίησε 26 εμφανίσεις στο πρωτάθλημα, 16 εκ των οποίων ως βασικός. Στις 24 Ιανουαρίου 2021, έπαιξε βασικό ρόλο για την Ουτρέχτη σκοράροντας το νικητήριο γκολ εναντίον της Σπάρτα Ρότερνταμ λίγο πριν τις καθυστερήσεις.

Τη σεζόν 2021/22, ο Μπουσαΐντ πραγματοποίησε είκοσι δύο εμφανίσεις στο πρωτάθλημα, εκ των οποίων δεκατέσσερις ως βασικός. Τελικά, του δόθηκε  εκ νέου ψήφος εμπιστοσύνης από την τεχνική ηγεσία της ομάδας και στην πρώτη περίοδο της σεζόν 2022/23 έπαιξε σε όλους τους αγώνες ως βασικός. 

Στο ρόστερ της Ουτρέχτης παρέμεινε μέχρι το καλοκαίρι του 2024, πραγματοποιώντας στο διάστημα αυτό και αρκετές συμμετοχές στην **Jong Utrecht**, ήτοι την ομάδα των αναπληρωματικών του συλλόγου.

Έπειτα από έξι χρόνια στην Ουτρέχτη (144 συμμετοχές, 11 γκολ και 18 ασίστ), τον Ιούλιο του 2024 o Μπουσαΐντ εγκαταστάθηκε στα Ηνωμένα Αραβικά Εμιράτα για λογαριασμό της Αλ Νασρ Ντουμπάι. Στο Ντουμπάι κατέγραψε  συνολικά 37 συμμετοχές, 2 γκολ και 4 ασίστ σε όλες τις διοργανώσεις αλλά τέθηκε στο περιθώριο και δεν χρησιμοποιήθηκε καθόλου κατά το πρώτο μισό της σεζόν 2025/26.

Στις 30 Δεκεμβρίου 2025 υπέγραψε συμβόλαιο διάρκειας 2 1/2 ετών με τον Άρη Θεσσαλονίκης. . 

## Εθνικές Ομάδες
Σε επίπεδο εθνικών ομάδων ο Μπουσαΐντ έχει αγωνιστεί σε όλα τα ηλικιακά κλιμάκια του αντιπροσωπευτικού συγκροτήματος του Βελγίου (K17, K18, K19, K21).

## Παραπομπές

## Εξωτερικές πηγές

* Ο Μπουσαΐντ στο  Royal Belgian Football Association
* Το προφίλ του Μπουσαΐντ στο transfermarkt.com
* Career stats & Profile - Voetbal International 

 
Κατηγορία:Βέλγοι ποδοσφαιριστές
Κατηγορία:Μαροκινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές Αλ Νασρ ΣΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας